പി.എസ്. നമ്പൂതിരി

കേരളത്തിലെ ആദ്യകാല കമ്മ്യൂണിസ്റ്റ് പ്രവർത്തകനും സ്വാതന്ത്ര്യസമര സേനാനിയും മുൻ നിയമസഭാംഗവുമായിരുന്നു പി.എസ്. നമ്പൂതിരി (ജീവിതകാലം: 1915 - 05 ജൂലൈ 1979). കൊടകര നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. 1939-ൽ പിണറായിയിൽ നടന്ന കമ്മ്യൂണിസ്റ്റ് പാർട്ടിയുടെ പാറപ്പുറം സമ്മേളനത്തിൽ കൊച്ചിരാജ്യത്തിൽ നിന്നും പങ്കെടുത്ത നാലുപേരിൽ ഒരാളായിരുന്നു പി.എസ്. നമ്പൂതിരി. വി.ടി. യുടെ അടുക്കളയിൽ നിന്ന് അരങ്ങത്തേക്ക് എന്ന നാടകത്തിൽ മാധവൻ എന്ന കഥാപാത്രമായി അഭിനയിച്ചത് പി.എസ്. നമ്പൂതിരിയായിരുന്നു.

 രാഷ്ട്രീയ ജീവിതം 
വിദ്യാർത്ഥിയായിരിക്കുമ്പോൾ തന്നെ നമ്പൂതിരി സമുദായത്തിലെ സാമ്യൂഹ്യപരിഷ്കരണവുമായി ബന്ധപ്പെട്ട പ്രവർത്തനങ്ങളിലൂടെ പൊതുരംഗത്തേക്ക് കടന്നുവന്നു. ആദ്യകാലങ്ങളിൽ ഒരു കോൺഗ്രസ് പ്രവർത്തകനായ അദ്ദേഹം നിസഹകരണ പ്രസ്ഥാനത്തിന്റെ ഭാഗമായി പ്രവർത്തിച്ചിട്ടുണ്ട്. 1934-ൽ കെ.പി.സി.സിയിൽ അംഗമായ അദ്ദേഹം കോൺഗ്രസ് സോഷ്യലിസ്റ്റ് പാർട്ടിയുടെ എക്സിക്യൂട്ടീവ് കമ്മറ്റിയിലും അംഗമായിരുന്നു. 1939-ൽ കമ്മ്യൂണിസ്റ്റ് പാർട്ടിയിൽ അംഗമായ അദ്ദേഹം കൊച്ചിയിൽ ട്രേഡ് യൂണിയൻ സംഘടിപ്പിക്കുന്നതിൽ സജീവ പങ്കാളിയായിരുന്നു. കൊച്ചി ക്ഷേത്രപ്രവേശന പ്രക്ഷോഭത്തിലും, കർഷക ജാഥ സംഘടിപ്പിക്കുന്നതിലും നേതൃത്വം നൽകിhttp://klaproceedings.niyamasabha.org/pdf/KLA-005-00048-00013.pdf. 1979 ജൂലൈ അഞ്ചിന് ആമ്പല്ലൂരിലെ പാർട്ടി ഓഫീസിൽ വച്ച് അന്തരിച്ചു.  

 തിരഞ്ഞെടുപ്പ് ചരിത്രം 
+ക്രമംവർഷംമണ്ഡലംവിജയിച്ച സ്ഥാനാർത്ഥിപാർട്ടിലഭിച്ച വോട്ടുകൾഭൂരിപക്ഷംതൊട്ടടുത്ത സ്ഥാനാർത്ഥിപാർട്ടിവോട്ടുകൾ11967കൊടകര നിയമസഭാമണ്ഡലംപി.എസ്. നമ്പൂതിരിസി.പി.ഐ.24,2658,585പി.ആർ. കൃഷ്ണൻകോൺഗ്രസ്15,68021965കൊടകര നിയമസഭാമണ്ഡലംപി.എസ്. നമ്പൂതിരിസി.പി.ഐ.18,7552,362സി.ജി. ജനാർദ്ദനൻകോൺഗ്രസ്16,393

 അവലംബം 

വർഗ്ഗം:1915-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1979-ൽ മരിച്ചവർ
വർഗ്ഗം:ജൂലൈ 5-ന് മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ